stanford-oval/wikipedia huggingface dataset:
102 dalmatialaista

| 102 dalmatialaista> 102 Dalmatians |
| --- | --- |

Ohjaaja:  Kevin Lima
Käsikirjoittaja:  Dodie Smith   Kristen Buckley   Brian Regan
Tuottaja:  Edward S. Feldman
Säveltäjä:  David Newman
Kuvaaja:  Adrian Biddle Roger Pratt
Leikkaaja:  Gregory Perler
Tuotantosuunnittelija:  Assheton Gorton
Pukusuunnittelija:  Anthony Powell
Pääosat:  Glenn Close   Gérard Depardieu   Ioan Gruffudd
Valmistustiedot
Valmistusmaa:  Yhdysvallat
Tuotantoyhtiö:  Walt Disney Pictures Edward S. Feldman Productions
Levittäjä:  Walt Disney Studios Motion Pictures Disney+
Ensi-ilta:  2000
Kesto:  96 min
Alkuperäiskieli:  englanti
Edeltäjä:  101 dalmatialaista
Aiheesta muualla
IMDb 
Elonet
AllMovie
Infobox OKNimi-testi OK: 
102 dalmatialaista on vuonna 2000 ensi-iltansa saanut Kevin Liman ohjaama elokuva, joka on jatko-osa elokuvalle 101 dalmatialaista (1996).
Tarina

Tohtori Pavlov on onnistunut parantamaan kolme vuotta vankilassa viettäneen Cruella de Vilin. Cruellalla oli elokuvassa 101 dalmatialaista pakkomielteenä dalmatiankoirista tehty turkki. Hänet on saatu rokotteen avulla pitämään koirista. Ehdonalaisvalvoja Cloe Simon saa Cruellan asiakkaakseen. Cloe Simon ei ole innoissaan tästä, koska Cloen koira Lakritsi (engl. Dipstick ) joutui kärsimään Cruellan tempauksista eikä Cloe usko Cruellan todellisuudessa parantuneen. Kiltiksi luultu Cruella muuttuu pahaksi, kun Big Benin lyönnit palauttavat hänen aivojensa hermoradat entisille paikoilleen. Cruella tapaa ranskalaisen muotisuunnittelija Jean-Pierre Le Peltin, ja tästä alkaa heidän yhteinen uransa muotialalla. Saadakseen turkiksia heidän on jälleen napattava dalmatialaisia. Myös Cloen koirat napataan. Kevin Shepherdin (Ioan Gruffudd), Westministerin koirakodin perustajan, avulla koirat pääsevät takaisin kotiin ja Cruella suljetaan takaisin vankilaan. Tarinassa on mukana täplätön dalmatialainen Lumipallo, koirana itseään pitävä papukaija Papunen ja muita eläimiä.
Rooleissa

| Alkuperäinen näyttelijä | Suomalainen näyttelijä (äänet) | Rooli |
| --- | --- | --- |
| Glenn Close | Irina Milan | Cruella De Vil |
| Ioan Gruffudd | Janne Virtanen | Kevin Shepherd |
| Alice Evans | Petra Karjalainen | Chloe Simon |
| Tim McInnerny | Lasse Karkjärvi | Alonzo |
| David Horovitch | Esa Saario | Tri Pavlov |
| Ian Richardson | Veikko Honkanen | herra Torte |
| Gérard Depardieu | Eero Saarinen | Jean Pierre Le Pelt |
| Eric Idle (ääni) | Juha Varis | Papunen |
| Ben Crompton | Jukka Rasila | Ewan |
| Carol MacReady | Maija-Liisa Peuhu | Agnes |
| Jim Carter | Esko Kovero | tarkastaja Armstrong |
| Timothy West | Esa Saario | tuomari |
| Ron Cook | Esko Kovero | herra Nappi |
Vastaanotto

Elokuva tuotti avausviikonloppunaan 19 883 351 dollaria. Yhteensä elokuva tuotti Yhdysvalloissa 66 957 026 dollaria ja maailmanlaajuisesti 116 654 745 dollaria. Anthony Powellin tekemä puvustus oli ehdolla parhaan puvustuksen Oscar-palkinnon saajaksi.
Aiheesta muualla

102 dalmatialaista Internet Movie Databasessa (englanniksi)
Adriana Sachs

Adriana Sachs
Adriana Sachs (s. 25. joulukuuta 1993) on argentiinalainen jalkapalloilija. Hän on pelipaikaltaan puolustaja. Hän on pelannut Argentiinan naisten maajoukkueessa vuoden 2019 MM-kilpailujen päättyessä 26 maaottelua. MM-kilpailuissa hän pelasi yhden ottelun.
Adrián Oquendo

| Adrián Oquendo> Henkilötiedot |
| --- | --- |
Syntynyt: 23. helmikuuta 1990 (ikä 34)
Uran tiedot
Pituus:  189 cm
Paino:  87 kg
Laji:  soutu
Adrián Oquendo (s. 23. helmikuuta 1990 Aguada de Pasajeros, Kuuba) on kuubalainen soutaja. Hän kilpaili vuoden 2016 kesäolympialaisissa sijoittuen sijalle 13 pariairokaksikossa Eduardo Rubion kanssa.
A Blaze in the Northern Sky

| A Blaze in the Northern Sky Darkthrone |
| --- | --- | --- |

Studioalbumin tiedot
 Äänitetty : Norjassa 1992
 Julkaistu: 1992
 Tuottaja(t): Darkthrone
 Tyylilaji: black metal
 Kesto: 42.05
 Levy-yhtiö: Peaceville Records
Darkthronen muut julkaisut
| Soulside Journey 1990 | A Blaze in the Northern Sky 1992 | Under a Funeral Moon 1993 |
A Blaze in the Northern Sky on norjalaisen black metal -yhtye Darkthronen toinen studioalbumi. Levyn äänitysten yhteydessä Dag Nilsen jätti yhtyeen, mutta äänitti kuitenkin vielä albumin bassoraidat. Kyseinen albumi on Darkthronen ensimmäinen black metal -levy, sillä vuonna 1990 julkaistu Soulside Journey oli enemmänkin death metallia. Joka tapauksessa tälläkin levyllä on hieman viittauksia deathmetallisempaan suuntaukseen. Jotkutkenen mukaan? kutsuvatkin tätä albumia ensimmäiseksi blackened death metal -tuotokseksi, jonka luokan uudempia nimiä ovat muun muassa Behemoth ja Zyklon.
Kappaleluettelo

Kathaarian Life Code – 10.39
In the Shadow of the Horns – 07.02
Paragon Belial – 05.25
Where Cold Winds Blow – 07.26
A Blaze in the Northern Sky – 04.58
The Pagan Winter – 06.35
Muusikot

Fenriz – rummut
Nocturno Culto – kitara, laulu
Zephyrous – kitara
Dag Nilsen – bassokitara
Aiheesta muualla

Darkthrone - Virallinen sivusto (englanniksi)
Anus.com - Tarkempaa tietoa ja arviointia (Arkistoitu – Internet Archive) (englanniksi)
Sonos Metallicos - Arvostelu[vanhentunut linkki]
A Blaze in the Northern Sky Discogsissa. (englanniksi)
Albumi A Blaze in the Northern Sky Encyclopaedia Metallum -sivustolla (englanniksi)
ActionScript

ActionScript on ECMAScriptiin perustuva skriptauskieli. ActionScriptiä käyttävät Adobe Flashin lisäksi jotkut tietokantaohjelmat, ja sitä käytetään myös yksinkertaisessa robotiikassa. ActionScriptin kehitti alun perin Macromedia Flashin käyttöön, mutta Adoben ostettua Macromedian myös ActionScript siirtyi Adoben omistukseen.
Ennen ActionScriptin liittämistä Flashiin ko. tiedostomuoto oli toiminnaltaan hyvin rajoittunut. Ensimmäinen ActionScript oli syntaksiltaan JavaScriptin kaltainen. Nykyisin lähes kaikki Flash-dokumenttien toiminnot (painikkeet, drop-down valikot, tekstikentät) perustuvat ActionScriptiin. Flashin 9. version mukana tuli oliopohjainen ActionScript 3.0, joka mahdollisti yhä monimutkaisempien Flash-dokumenttien kehityksen; tämän vuoksi Flash on Javan ohella yksi suosituimmista tiedostomuodoista selainpeleille.
Esimerkki

Tyypillinen "Hello, World" -esimerkki:
package hello.world
    {
	import flash.display.Sprite;

        public class Main extends Sprite () {
            public function Main () : void {
                trace("Hello, World");
            }
        }
    }
Afantasia

Afantasia tarkoittaa kyvyttömyyttä nähdä mielikuvia. Tällainen henkilö ei pysty kuvittelemaan mielessään visuaalisesti mitään asiaa, vaikka tietäisikin miltä se näyttää ja pystyisi sanallisesti kuvailemaan sitä. Jotkut afantaasikot eivät kykene kuvittelemaan myöskään ääniä, hajuja tai makuja. Monet afantaasikot kertovat kuitenkin näkevänsä unia.
Afantasian käsitteen lanseerasi neurologi Adam Zeman vuonna 2005. Afantasiaa arvioidaan olevan eri arvioiden mukaan kahdesta kahdeksalla prosentilla ihmisistä. Joillakin afantaasikoilla tila on synnynnäinen, ja joillekin se on syntynyt aivovaurion tai psykologisten syiden seurauksena.
Action 52

| Action 52 |
| --- | --- |

Kehittäjä:  Active Enterprises FarSight Studios
Julkaisija:  Active Enterprises
Jakelija:  Active Enterprises
Ohjaaja:  Raul Gomila Vince Perri
Tuottaja:  Vince Perri
Suunnittelija:  Mario Gonzalez
Käsikirjoittaja:  Mario Gonzalez
Taiteilija:  Javier Perez
Säveltäjä:  Mario Gonzalez Javier Perez Ed Bogas Rob Base DJ E-Z Rock Nu Romantic Productions (Mark Steven Miller and Jason Scher)
Julkaistu:  NESNA 1991Sega Mega DriveNA 1993
Pelimuoto:  yksinpeli, moninpeli
Alusta:  Nintendo Entertainment System, Sega Mega Drive
Jakelumuoto:  Q1942227
Lisää peliartikkeleitaVideopelien teemasivulla
Infobox OK      : 
Action 52 on  Active Enterprisesin kehittämä ja julkaisema videopelikokoelma. Peli julkaistiin Nintendo Entertainment Systemille vuonna 1991 ja Sega Mega Drivelle vuonna 1993. Action 52 sisältää 52 eri peliä. Sitä pidetään yleisesti yhtenä huonoimmista Nintendo Entertainment Systemin peleistä. Peliä mainostettiin lehdissä myös SNES:ille, mutta versiota ei ikinä julkaistu.
Aiheesta muualla

Action 52 MobyGamesissa (englanniksi)
Action 52:n mainos ja kommentteja siihen liittyen NES-Retromaailmassa – Internet Archive
Aaveajaja

| Aaveajaja |
| --- | --- |
 Aaveajaja (Johnny Blaze) Clayton Crain kuvittamana
Luoja(t):  Roy Thomas, Gary Friedrich & Mike Ploog
Kustantamo:  Marvel
Ensiesiintyminen:  Marvel Spotlight volume 1 #5
Henkilötiedot
Oikea nimi:  (I) Johnny Blaze (II) Daniel ”Danny” Ketch (III) Robbie Reyes
Status:  Aktiivinen
Pituus:  194 cm
Edelliset ryhmäsidokset:  Puolustajat, Keskiyön Pojat, Ihmeneloset
Voimat:  Yliluonnolliset voimat ja kestävyys, mystinen moottoripyörä (voi matkustaa millä pinnalla tahansa korkeilla nopeuksilla), korkean lämpötilan omaavien liekkien (niin normaalien kuin yliluonnollistenkin) käyttö, ulottuvuuksienvälinen matkustus, suojaava maaginen ketju
Suhteet
Sukulaiset:  (I) Barton Blaze (isä, kuollut), Daniel ”Danny” Ketch (veli), Barbara Ketch (sisko, kuollut) Jennifer Kale (serkku), Andrew Kale (serkku, kuollut) (III) Gabe Reyes (veli), Eli Morrow (eno)
Aaveajaja (engl. Ghost Rider) on Marvel-kustantamon luoma yliluonnollinen antisankari, moottoripyörällä ajava demoninen olento, jonka tunnusmerkkinä on liekehtivä pääkallo. Aaveajajan nimeä on käyttänyt ainakin kolme eri sankaria, Johnny Blaze, Daniel ”Danny” Ketch ja Robbie Reyes. Marvel on aikaisemmin käyttänyt Ghost Rider -nimeä lännensarjakuvissa; tämän hahmon nimi muuttui sittemmin Aaveratsastajaksi (engl. Phantom Rider).
Ensimmäinen yliluonnollinen Aaveajaja oli stunttimies Johnny Blaze, joka isänsä hengen pelastamiseksi suostui demonisen Zarathos-hengen isännäksi. Zarathoksen vaikutuksen alaisena Blazen pää muuttui palavaksi pääkalloksi, hän ajoi tulista moottoripyörää ja pystyi ampumaan Helvetintulta luisista käsistään. Ensimmäistä Aaveajajaa julkaistiin USA:ssa vuosina 1973–1983.
Sarja sai jatkoa 1990-luvulla, kun Daniel Ketch sai Aaveajajan voimat. Kun rikolliset olivat satuttaneet Danielin siskoa, hän törmäsi paetessaan moottoripyörään, johon oli sidottu "Koston hengen" olemus. Tämä henki oli alun perin Noble Kale -niminen puritaanimies, joka oli sekä Blazen että Ketchin esi-isä. Johnny Blaze palasi sarjaan sivuhahmona, ja lopulta ilmeni että hän oli Ketchin veli.
Suomessa Aaveajaja esiintyi ensimmäisen kerran vuonna 1973, Sarjakuvalehti-sarjakuvalehden numerossa 7.
Maaliskuussa 2011, Aaveajaja oli sijalla 90 "Top 100 sarjakuvasankaria kautta aikojen" listassa  jonka IGN sivusto teki.
Historia > Johnny Blaze

Aaveajajan inkarnaatio Johnny Blaze esiintyi ensimmäisen kerran amerikkalaisen Marvel Spotlight (Vol. I) -lehden numerossa 5 (1972). Johnny Blazen loivat käsikirjoittaja Roy Thomas ja Gary Friedrich sekä piirtäjä Mike Ploog (Roy Thomas, Aaveajajan toinen luojista kertoi aluksi tarkoittaneensa Aaveajajan Daredevilin vastustajaksi).
Johnny Blaze oli hurjapäinen moottoripyörästuntman kiertävässä sirkuksessa. Hän myi sielunsa paholaiselle, demoni Mefistolle pelastaakseen isänsä Barton Blazen hengen. Vastapalvelukseksi suorittamastaan teosta Mefisto sitoi Blazen sielun voimalliseen Zarathos-demoniin ja muutti Blazen olomuodon nahkatakkiseksi luurangoksi, jonka kallo liekehti helvetintulta.
Aaveajaja sai oman julkaisusarjansa 1973, jonka yhdeksän ensimmäisen lehden sisällöstä vastasi suurimmaksi osaksi kuvittaja Jim Mooney. Julkaisuhistorian aikana useat eri piirtäjät ja käsikirjoittajat tekivät sarjaa, kunnes lopulta lehden tyyli vakiintui Don Perlinin ja kirjoittaja Michael Fleisherin myötä. Lopulta Aaveajajan ura päättyi Zarathos-demonin paetessa Blazen kehosta. Myöhemmin 1990-luvulla Aaveajaja herätettiin henkiin ja Blaze päätyi taistelemaan aikaisempaa Aaveajajaa Noble Kalea vastaan luullen tätä Zarathokseksi. Kale ja Blaze päätyivät kuitenkin liittolaisiksi ja selvisi, että niin Blaze kuin myös hänen kauan kadoksissa ollut veljensä Danny Ketch ovat Noble Kalen jälkeläisiä alenevassa polvessa (Johnnyn sukunimi Blaze tuli hänen isältään Barton Blazelta).
Johnny Blazen ruumiista piti tulla Noble Kalen hengen seuraava isäntä, mutta Blazen äiti teki sopimuksen Mefiston kanssa niin, että hänen poikansa säästyi tältä kohtalolta. Blaze kuitenkin joutui majoittamaan ruumiiseensa muistinsa menettäneen Zarathoksen hengen. Vaikka sarjan alussa Zarathos oli Blazen kontrollin alla, tuli Zarathoksen oikea persoona esille aina Blazen muuttuessa Aaveajajaksi.
Historia > Daniel Ketch

Aaveajajan julkaisuhistoria sai jatkoa Amerikassa Ghost Rider (Vol. II) -lehden ensimmäisessä numerossa (1990). Aaveajajan kantaja vaihtui sarjan alussa ja samalla selvisi, että Johnny Blazen veli, Daniel ”Danny” Ketch joutuisi Aaveajajan isäntäruumiiksi.
Tarina alkoi Danielin ja hänen siskonsa Barbaran jouduttua gangsterien hyökkäyksen kohteeksi. Sisarukset pakenivat läheiselle romuttamolle, jossa Daniel tuli koskettaneeksi mystistä bensatankin korkkia kantavaa moottoripyörää. Danieliin siirtyi Aaveajajan henki, ja hän taisteli voitokkaasti ninjoja vastaan, muttei kyennyt pelastamaan siskoaan, joka vajosi kuolettavasti haavoittuneena koomaan. Barbara kuoli lopulta salamurhaajan käsissä.
Aaveajaja liittyi myöhemmin organisaatioon nimeltään Keskiyön Pojat, joiden mukana Aaveajaja taisteli eri pimeyden voimia vastaan. Aaveajaja kuitenkin kuoli myöhemmin kaksi kertaa. Ensimmäisen kerran Darkholdin, Ch'thonin loitsukirjan riivaama Blade tappoi Aaveajajan. Noustuaan kuolleista Aaveajaja kuoli toistamiseen Zarathoksen käsissä, mutta heräsi jälleen henkiin myöhemmin.
Vasta sarjan myöhemmissä osissa paljastui, että Daniel Ketch ja Johnny Blaze olivat kauan toisistaan erossa olleita veljeksiä. Samalla paljastui, että koko perhe kantoi taakkanaan Koston Henki -kirousta. Ketch kuitenkin kohtasi lopullisen kohtalonsa sarjan lopussa. Hänen Koston Henkensä jäi kuitenkin elämään edelleen moottoripyörän talismaanissa.
Toisin kuin Blaze, Ketch-Aaveajaja omasi Katumuskatse-nimisen voiman, jonka avulla Aaveajaja saattoi pahantekijän kokemaan kaikki toisille aiheuttamansa vääryydet itse (tosin nykyään amerikkalaisissa julkaisuissa myös Blaze-Aaveajaja on käyttänyt kykyä). Tämä oli useimpien mielestä kuolemaakin kauheampi kohtalo. Onkin esitetty, että Aaveajaja toimii Marvel-universumin kuoleman enkelinä.
Historia > Johnny Blazen paluu

Vuonna 2001 julkaistiin Amerikassa kuusiosainen minisarja, jossa Johnny Blaze palasi Marvel-universumiin Aaveajajana. Sarjan kirjoitti Devin Grayson ja kuvitti piirtäjä Trent Kaniuga. Tarinassa Blaze huomaa kykenevänsä jälleen muuttumaan Aaveajajaksi oltuaan jonkin aikaa irti kirouksesta.
Myöhemmin toinen kuusiosainen minisarja Road to Damnation (kirjoittanut Garth Ennis ja kuvittanut Clayton Crain) debytoi joulukuussa 2005. Sarjassa Blaze esitettiin jälleen Aaveajajana ja kuvattiin hänen hyödyttömiä yrityksiään paeta henkilökohtaisesta helvetistään. Aaveajajalle oli myös lisätty uusia voimia, kuten kyky syöstä tulta ja painavia kettinkejä kurkustaan. Sarja sai myöhemmin lisää jatkoa (Daniel Way ja Mark Texeira), jossa Blaze manipuloidaan vapauttamaan Saatana maan päälle.
Historia > Robbie Reyes

Vuonna 2013 sarjakuvissa esiintynyt Robbie Reyes esiintyi uutena Aaveajajana maaliskuussa 2014 alkaneessa Ghost Rider -sarjakuvassa. Robbie oli meksikolaisamerikkalainen lukio-opiskelija, joka työskenteli mekaanikkona Canelon autokaupassa saadakseen rahaa kehitysvammaisen veljensä Gabe Reyesin tukemiseen sekä muuttaakseen jonain päivänä pois Los Angelesin itäosista, rikollisjengien keskeltä. Hän päätyy lopulta osallistumaan laittomiin katuajoihin voittaakseen sen palkintorahat. Mutta noutaessaan pillereitä, joilla Calvin Zabosta tuli superrikollinen Mister Hyde, ryhmä palkkasotureita ampui häntä. Mutta Robbie herää salaperäisesti henkiin demonisena olentona, jolla on liekehtivä kypärämäinen kallon muotoinen pää. Lisäksi hänen Dodge Chargeria muistuttava autonsa muuttuu liekehtäväksi, ja paljastuu, että auton oli riivannut Eli Morrow -nimisen miehen henki. Eli auttaa Robbiea puhdistamaan kadut rikollisista, mikäli Robbie auttaa kostamaan Elin kuoleman. Robbiesta tulee paikallinen sankari ja hän saa jopa Johnny Blazen huomion. Myöhemmin paljastuu, että Eli oli Robbien etääntynyt eno ja satanistinen sarjamurhaaja, joka tappoi rituaaleillaan 37 ihmistä ennen kuin poliisi ampui hänet. Saavuttuaan tapaamaan Robbiea, Johnny Blaze paljasti Robbielle Elin tönäiseen Robbien äidin portaista tämän odottaessa Gabea, aiheuttaen Gaben syntymisen kehitysvammaisena. Taistellessaan Mister Hydea ja tämän kätyreitä vastaan, Robbie ja Eli taistelevat jatkuvasti kehon hallinnasta. He sitoutuvat lopulta pysyvästi toisiinsa, Robbien suostuessa täyttämään Elin murhanhimon, mutta tappamalla vain ihmisiä, joilla on paha sielu.
Voimat ja varusteet

Aaveajajan teemana on tavallinen ihminen, joka muuttuu supervoimilla varustetuksi hehkuvakalloiseksi moottoripyöräilijäksi. Aaveajajan moottoripyörä on tavallisia pyöriä nopeampi, ja pystyy mahdottomiin suorituksiin (kuten ajamaan vedenpinnan päällä tai pystysuoraa seinää pitkin).
Johnny Blaze – Muuttuneessa olomuodossaan Blazen pyörä oli tulessa. Myöhemmin hän loi uuden pyörän pelkästä helvetintulesta. Helvetintuli on yliluonnollinen liekki, joka polttaa sielun, muttei ruumista. Blaze pystyi käyttämään helvetintulta myös aseena. Aaveajajana hän vaikuttaa yliluonnollisen vahvalta ja kestävältä. Lisäksi Blaze pystyi tekemään pyörällään temppuja, jotka olisivat rikkoneet tavallisen pyörän. Myöhemmin ihmishahmossaan hän havaitsi pystyvänsä ampumaan haulikollaan helvetintulta; ominaisuus vaikutti tarttuneen silloin kun hän yritti surmata demonina pitämänsä uuden Aaveajajan eli Daniel Ketchin aseellaan. Paljon myöhemmin selvisi, että helvetintuli tuli tosiasiassa hänen sisältään: se oli jäänne hänen aiemmasta riivauksestaan ja yritys iskeä Ketchiin tappavasti vain vapautti sen. Blaze hyödynsi tätä uutta asettaan tehokkaasti.
Daniel Ketch – Ketchin moottoripyörän muutos on Blazea dramaattisempi. Se muuttuu tavallisen näköisestä pyörästä huomattavasti tehokkaamman ja modernimman näköiseksi. Pyörässä on palavat tulirenkaat sekä kilven kaltainen suoja etuosassa. Ketch käyttää Aaveajajana pyöräketjua aseena, jolloin ketjun pituus kasvaa ja muuttuu yliluonnollisen kestäväksi. Lisäksi ketju saa tarvittaessa seipään tai heittotähtien ominaisuuksia. Aaveajajan kuuluisin voima on kuitenkin Katumuskatse. Lähitaistelussa hän lukitsee katseen uhriinsa ja pakottaa vastustajansa tuntemaan kaiken tuskan, mitä tämä on koskaan toisille aiheuttanut. Tällä kyvyllä on kuitenkin rajoituksensa. Mikäli kohde on sokea tai esimerkiksi huumeiden vaikutuksen alainen, tai jos tällä on useampia silmiä, Aaveajaja ei voi luoda tarvittavaa katsekontaktia. Hän osasi käyttää tätä kykyään äärimmäisen tarkasti: vaikkei sitä suoraan kerrotakaan – näytetään vain paljonpuhuva kuva – hän käytti katumuskatsettaan minimiteholla jos joku byrokraatti aikoi estellä ja puhua vastuuvapauspapereista Aaveajajan tuodessa sairaalaan vammoja saaneen ja pikaista apua tarvinneen rikoksen uhrin; yksi vilkaisu sai niuhottajat vaikenemaan kauhistuneen tuntuisina. Uudempi Aaveajaja on edeltäjänsä tavoin yliluonnollisen vahva ja kestävä. Lisäksi hän on toisinaan pystynyt luomaan esim. tuliseinän. Alkuvaiheessa Ketch pystyi muuttumaan vain kun "viatonta verta oli vuodatettu", ja hänen täytyi koskettaa pyöränsä bensakorkkia. Myöhemmin hän pääsi näistä rajoitteista eroon.
Robbie Reyes – Eli Morrow'n haamu joka elää Robbien kehon sisällä, ei ole Johnny Blazen mukaan oikea Koston henki. Tästä huolimatta Robbiella on useita samoja kykyjä kuin aiemmilla Aaveajajilla, kuten kyky käyttää liekehtiviä ketjuja, joiden päähän on kiinnitetty joko veitsi ja sirppi. Musta muskeliauto, jossa Morrow'n haamu alun perin elää, on yhteydessä Aaveajajaan, jolloin Robbie voi Aaveajaja-muodossaan joko telesiirtyä autoonsa ja/tai yhdistyä sen kanssa. Robbie pystyy myös kauko-ohjaamaan autoa.
Aaveajaja muissa medioissa > Elokuvat

Aaveajajan ensimmäisessä elokuvassa, Ghost Rider – aaveajaja, pääosaa esitti näyttelijä Nicolas Cage. Elokuva julkaistiin Yhdysvalloissa 16. helmikuuta 2007 ja Suomessa 21. helmikuuta. Elokuvassa Aaveajaja joutuu taistelemaan kahta vanhinta ja vaarallisinta vihollistaan, Mephistophelesia ja tämän poikaa Mustasydäntä vastaan. Elokuva käsittelee Aaveajajan alkua ja Johnny Blazen aikaa helvetillisenä motoristina. vuonna 2012 julkaistiin elokuva "Ghost Rider: Koston henki" jossa Aaveajajaa esittää jälleen Nicolas Cage. Elokuvassa Johnny Blazen tehtävä on pelastaa Danny Ketch Roarke demonin kynsistä.
Aaveajaja muissa medioissa > Elokuvat > Televisio

Daniel Ketchin versio Aaveajajasta esiintyy vuoden 1994 Ihmeneloset-animaatiosarjassa sekä vuonna 1996 Hulkin animaatiosarjassa. Hahmon ääninäyttelijänä toimii Richard Grieco.
Robbie Reyesin versio Aaveajajasta esiintyi vuonna 2016 S.H.I.E.L.D. Agentit -sarjan neljännellä tuotantokaudella. Hahmoa näytteli Gabriel Luna. Sarjassa on ollut myös viitteitä alkuperäiseen Aaveajajaan, Johnny Blazeen, joka teki oman ensiesiintymisensä jakson "The Good Samaritan" takaumakohtauksessa, jossa Blaze (näyttelijänään Tom McComas) siirsi Koston hengen Reyesin ruumiiseen tehdäkseen tästä uuden Aaveajajan. Jaksossa "The Laws of Inferno Dynamics" Reyes auttoi S.H.I.E.L.D.:iä pysäyttämään enonsa Eli Morrow'n suunnitelman ja antoi itsensä siirtyä laitteen ja Elin mukana ulottuvuuteen, josta Koston henki oli tullut. Kauden lopussa hän palasi takaisin Maan ulottuvuuteen ja lainaa Koston hengen väliaikaisesti Phil Coulsonille, joka käyttää voimiaan Aidan tuhoamiseksi. Lopuksi Reyes lähtee toiseen ulottuvuuteen ja vie Darkhold-kirjan mukanaan.
Toukokuussa 2019 paljastettiin, että Robbie Reyesin versio Aaveajajasta esiintyisi omassa televisiosarjassaan Ghost Rider, joka oli tarkoitus julkaista Huluun vuonna 2020, Lunan palatessa hahmon näyttelijäksi, mutta lopulta sarja peruttiin luovien erimielisyyksien vuoksi.
Aaveajaja muissa medioissa > Videopelit

Aaveajaja toimii sivuhahmona vuoden 1995 Hämähäkkimies-videopelissä Spider-Man & Venom: Separation Anxiety.
Aaveajaja tekee lyhyen esiintymisen Activisionin Spider-Man-pelissä, jossa Aaveajaja ajaa ylös Daily Buglen seinää kilpa-ajokohtauksessa.
Aaveajaja on pelattava hahmo Marvel: Ultimate Alliance-videopelissä. Hahmon saa avattua, kun pelaaja saavuttaa Mefiston helvetillisen ulottuvuuden ja vaihtaa oman hahmonsa Aavejajan hahmoon.
Aaveajaja on pelattava hahmo Ultimate Marvel vs. Capcom 3 -pelissä.
Aaveajaja on pelattava hahmo Marvel Vs Capcom: Infinite -pelissä.
Aaveajaja muissa medioissa > Populaarikulttuuri

Laulaja Method Man on Aaveajajan fani ja esiintyy silloin tällöin salanimellä Johnny Blaze.
New Yorkista kotoisin olevan Suicide-yhtyeen kappale "Ghost Rider" kertoo supersankarista itsestään. Myöhemmin sekä Rollins Band että R.E.M. ovat tehneet kappaleesta coverin.
Tanskalainen rockyhtye The Raveonettesilla on kappale nimeltään "Attack of the Ghost Riders". Laulaja Sune Rose Wagner nähdään kappaleen musiikkivideolla Aaveajajana.
Vuonna 2005 filippiiniläinen rockyhtye Prettier Than Pink äänitti "Johnny Blaze" -nimisen kappaleen Chop Suey -levylleen.
Hahmoa näytelleet > Johnny Blaze

| Vuodet | Näyttelijät | Elokuvat | Videopelit |
| --- | --- | --- | --- |
| 2006 | Nolan North |  | Marvel: Ultimate Alliance |
| 2007 | Dave Fouquette |  | Ghost Rider |
| 2007, 2012 | Nicolas Cage | Ghost Rider – aaveajaja Ghost Rider: Koston henki |  |
| 2016 | Tom McGomas | S.H.I.E.L.D. Agentit |  |
Hahmoa näytelleet > Daniel Ketch

| Vuodet | Näyttelijät | Sarjat |
| --- | --- | --- |
| 1995–1996 | Richard Grieco | Ihmeneloset Hulk |
Hahmoa näytelleet > Robbie Reyes

| Vuodet | Näyttelijät | Sarjat | Videopelit |
| --- | --- | --- | --- |
| 2016–2017 | Gabriel Luna | S.H.I.E.L.D. Agentit |  |
| 2022 | Giancarlo Sabogal |  | Marvel’s Midnight Suns |
Aiheesta muualla

Aaveajajan amerikkalaiset julkaisut (Arkistoitu – Internet Archive) (englanniksi)
MDP: Ghost Rider - Marvel Database Projectin profiili Aaveajasta (englanniksi)
Ghost Rider -elokuvan traileri
Vuonna 2007 valmistuneen Ghost Rider – aaveajaja -elokuvan juliste.